
Text rozhodnutia
Súd: Krajský súd Bratislava Spisová značka: 32Cb/92/2001 Identifikačné číslo súdneho spisu: 1001899621 Dátum vydania rozhodnutia: 07. 11. 2011 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2011:1001899621.6 Uznesenie Krajský súd v Bratislave v právnej veci žalobcu KOOPERATÍVA poisťovňa, a.s. Viena Insurance Group, IČO: 00 585 441, Štefanovičova 4, Bratislava, zast. JUDr. Soňou Pohovejovou, advokátkou, Záhradnícka 37, 811 07 Bratislava, proti žalovanému A. O., Z. XXXX/X, M. a vedľajšiemu účastníkovi na strane žalovaného Slovenská kancelária poisťovateľov, IČO: 36 062 235, Trnavská cesta 82, Bratislava, zast. Allianz - Slovenská poisťovňa, a.s, Dostojevského rad 4, Bratislava, o zaplatenie 1.064,06 eur (32.056,- Sk) s prísl., takto r o z h o d o l : Žalobca je p o v i n n ý zaplatiť sumu 41,03 Eur ako náhradu trov konania za vypracovanie znaleckého posudku na účet Krajského súdu v Bratislave č. účtu XXXXXXXXXX/XXXX, Z. XXXXXXXXXX do 3 dní od právoplatnosti tohto uznesenia. o d ô v o d n e n i e : Žalobca si žalobou došlou dňa 02.03.2001 uplatnil právo na zaplatenie 32.056,- Sk z titulu plnenia poistnej udalosti zo dňa 5.3.1999 spolu so 17,6% úrokom z omeškania od 1.3.2001 do zaplatenia istiny. Súd uznesením zo dňa 16.04.2007 č.k. 32 Cb 92/01-62 ustanovil znalca na vypracovanie znaleckého posudku. Obidvoch účastníkov konania zaviazal zaplatiť preddavok na trovy spojené s podaním znaleckého posudku, každého vo výške 5.000,- Sk. Žalovaný uvedený preddavok na znalecké dokazovanie zložil v sume 5.000,- Sk. Uznesením zo dňa 28.10.2009 súd priznal znalcovi znalečné v sume 207,- Eur podľa vyhl.č. 491/2004 Z.z. tak, že sumu 165,97 Eur vyplatil z preddavku zapísaného v knihe pohľadávok pod č. D14a 4/08 a zvyšok 41,03 Eur zo štátnych finančných prostriedkov. Žalobca podaním zo dňa 25.02.2010 zobral žalobu v celom rozsahu späť. Dôvodom späťvzatia žaloby je zaplatenie sumy 982,67 Eur zodpovedajúcej škode vyčíslenej v znaleckom posudku. Vo zvyšku istiny žaloba nebola dôvodná. Žalobca navrhol, aby žiadny z účastníkov nemal právo na náhradu trov konania. Uznesením č.k. 32 Cb 92/2001-105 zo dňa 17.3.2010 súd konanie zastavil. Žiadnemu z účastníkov nepriznal náhradu trov konania a žalovaného zaviazal zaplatiť 41,03 Eur doplatok k preddavku na vypracovanie znaleckého posudku. V časti výroku o doplatku k preddavku na vypracovanie znaleckého posudku podal žalovaný v zákonnej lehote odvolanie. Uznesením č.k. 3Obo 59/2010 zo dňa 28.09.2010 Najvyšší súd SR uznesenie Krajského súdu v Bratislave č.k. 32 Cb 92/2001-105 zo dňa 17.03.2010 v časti doplatku k preddavku na vypracovanie znaleckého posudku zrušil a vec vrátil Krajskému súdu v Bratislave na ďalšie konanie. Nakoľko žalobca v danej veci zobral žalobu späť bez toho, aby preukázal, že zastavenie konania zavinil žalovaný, súd mu z tohto dôvodu uložil povinnosť doplatiť za vykonanie znaleckého posudku sumu 41,03 Eur. Poučenie: Proti tomuto uzneseniu je možné podať odvolanie do 15 dní odo dňa doručenia uznesenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 OSP) uviesť v čom sa toto rozhodnutie, alebo postup súdu považuje za nesprávny a čoho sa odvolateľ domáha. Odvolanie je potrebné odôvodniť podľa ust. § 205 ods. 2 O.s.p.

